**ZÁPISNICA**

**Zo zasadnutia Obecného zastupiteľstva obce Oľdza, konaného dňa**

**27. marca 2018 o 18,00 hod. v kancelárii OcÚ Oľdza.**

Prítomní : Ing. Mészáros Tibor

 Klúcsik Csaba

 Kurák František

 Ing. Mózes Ferenc

 Vargaová Erika

Neprítomný : Nagy Ľudovít

 Ing. Sibyla Szabóová – hl. kontrolórka obce

Hostia : Gyurcsiová Ildiko

 **PROGRAM :**

1. Zahájenie
2. Prerokovanie a schválenie rozpočtu obce na rok 2018 a 2019-2020

Správa hl. kontrolórky k návrhu rozpočtu na rok 2018 a roky 2019-2020

3. Správa hl. kontrolórky k plneniu rozpočtu za rok 2017

 Správa hl. kontrolórky o plnení uznesení OZ za rok 2017

4. Prerokovanie možného usporiadania dňa obce v roku 2018

5. Rôzne

6. Záver

ROKOVANIE :

 Rokovanie obecnej samosprávy otvoril a viedol starosta obce, po privítaní prítomných predniesol program rokovania, ktorý bol jednohlasne schválený. Pretože na rokovaní chýbal iba jeden poslanec OZ - rokovanie bolo uznášania schopné.

 **Uznesenie č. 92/2018**

 **Obecné zastupiteľstvo Oľdza**

 Schvaľuje program dnešného rokovania OZ tak ako bol

 navrhnutý starostom obce.

Za overovateľov zápisnice boli stanovení títo poslanci :

 1. Kurák František 2. Ing. Mózes Ferenc

1. **Prerokovanie a schválenie rozpočtu obce na rok 2018 a 2019-2020**

**Správa hl. kontrolórky k návrhu rozpočtu na rok 2018 a roky 2019-2020**

Poslanci obecného zastupiteľstva obdržali spolu s pozvánkami na dnešné rokovanie aj úplný návrh rozpočtu na rok 2018 a viacročného rozpočtu na roky 2019-2020. Taktiež obdržali správu hlavnej kontrolórky k návrhu týchto rozpočtov , takže mali dostatočný časový priestor na oboznámenie sa s týmito dokumentami. Po vypočutí stanovísk poslancov k tejto dukumentácii, ktoré vlastne spočívali v potrebe vyjasniť si niektoré položky rozpočtov starosta obce prečítal e-mail od obyvateľov, ktorý obsahoval návrhy na použitie prebytku hospodárenia v roku 2018 formou kapitálových výdavkov a to na vybudovanie priechodov pre chodcov aj s príslušenstvom. Zástupca starostu p. Klúcsik doplnil tento bod o technické požiadavky stavby priechodov , pretože v blízkej minulosti realizovala jeho firma priechody pre chodcov v Zlatých Klasoch.

 **Uznesenie č. 93/2018**

 **Obecné zastupiteľstvo Oľdza**

 **a)** Dopručuje starostovi obce doplniť návrh rozpočtu obce na rok 2018 v časti

 kapitálove výdavky o vybudovanie troch priechodov pre chodcov na území

 obce, ktoré vyhovujú príslušným technickým a bezpečnostným normám v

 predpokladanej hodnote 25 000.- Euro.

 **b)** Schvaľuje rozpočet obce Oľdza na rok 2018.

 **c)** Berie na vedomie návrh viacročného rozpočtu na roky 2019-2020.

 **d)** Berie na vedomie správu hlavnej kontrolórky obce k návrhu rozpočtu

 na rok 2018 a viacročného rozpočtu na roky 2019-2020.

**3. Správa hl. kontrolórky k plneniu rozpočtu za rok 2017**

 **Správa hl. kontrolórky o plnení uznesení OZ za rok 2017**

 **Uznesenie č. 94/2018**

 **Obecné zastupiteľstvo Oľdza**

a) Berie na vedomie správu hl. kontrolórky k plneniu rozpočtu za rok 2017

b) Berie na vedomie správu hl. kontrolórky o plnení uznesení OZ za rok .

 2017.

**4. Prerokovanie možného usporiadania dňa obce v roku 2018**

 **Uznesenie č. 95/2018**

 **Obecné zastupiteľstvo Oľdza**

 Schvaľuje uskutočniť deň obce Oľdza dňa 28. júla 2018

 v priestoroch detského ihriska v rozsahu ako po minulé roky

 z rozpočtu obce Oľdza.

**5. Rôzne**

Starosta obce predniesol žiadosťmiestnej obyvateľky p. Márii Földváryovej o odpredaj pozemku vo vlastníctve obce parc.č. 118/12 výmera 322 m2 záhrada v intraviláne k.ú. obce Oľdza, ktorý rodina menovanej dlhodobo užíva a je pre obec neprístupný.

 Ďalej starosta obce prečítal žiadosť miestneho poľovníckeho združenia Lesana Hubice o odpredaj časti pozemku parc.č. 14. Ide o pozemok , ktorý toto združenie dlhodobo užíva ako stredisko združenia na základe dlhodobej nájomnej zmluvy – druh pozemku trvalý trávny porast (PP) v extraviláne k.ú. Oľdza. Pozemok trojuholníkového tvaru o celkovej výmere 2154 m2, z ktorého združenie žiada odpredať 991 m2.

 Keďže sú pozemky v oboch prípadoch pre obec nevyužíteľné OZ rozhodlo o ich odpredaji žiadateľom za tieto predajné ceny – záhrada v intraviláne 3,0 Euro/m2- celok 332 m za 996,- Euro, trvalý trávnatý porast v extraviláne 2,018 Euro/m2 – tj. celok 991 m2 za cenu 2000.- Euro.

 **Uznesenie č. 96/2018**

 **Obecné zastupiteľstvo Oľdza**

 a) Keďže sú pozemky parc.č. 118/12 záhrada o výmere 332 m2- intravilán k.ú.

 Oľdza

 a časť pozemku parc.č. 14 o výmere 991 m2 trvalý trávnatý porast v extraviláne

 k.ú. Oľdza

 pre obec nepoužiteľné schvaľuje odpredaj a spôsob prevodu majetku obce ako

 prípad hodný osobitného zreteľa v súlade s § 9a ods. 8 písm. e) zákona č.

 138/1991. Zb. o majetku obcí. za tieto predajné ceny – orná pôda v intraviláne

 3,0 Euro/m2- celok 332 m za 996,- Euro, trvalý trávnatý porast

 v extarviláne 2,018 Euro/m2 – tj. celok 991 m2 za cenu 2000.- Euro.

 b) Doporučuje starostovi obce písomne osloviť p. Jozefa Földváryho s ponukou

 na odpredaj pozemku parc.č. 118/1 záhrada o výmere 552 m2 vo vlastníctve

 obce, ktorý je prístupný iba z jeho pozemku parc.č. 118/15.

**6. Záver**

 Záverom starosta obce poďakoval prítomným za aktívnu účasť a rokovanie OZ ukončil.

 Oľdza 27. marca 2018 Ing. Tibor Mészáros

 starosta obce